**Teljességi nyilatkozat**

**időbélyegző szerint**

**ISO-FOCUS AUDIT Kft.**

**2051 Biatorbágy, Szabadság út 55.**

**Dávid Éva kamarai tag könyvvizsgáló részére**

A jelen teljességi nyilatkozat az ***[\*\*\*]*** („a Társaság”) a 2022. szeptember 1-re vonatkozó, a számvitelről szóló 2000. évi C. törvény („a Számviteli törvény”) alapján nyitómérlegének Önök által végzett könyvvizsgálatával kapcsolatosan készült. A nyitómérleg könyvvizsgálatának célja annak megállapítása, hogy nyitómérleg megbízható és valós képet ad-e a Társaság kisadózást követő áttérésének nyitó mérleg-adatairól.

Legjobb tudomásunk és meggyőződésünk szerint megerősítjük az alábbiakat:

***A nyitómérleg készítése során eleget tettünk az alábbiaknak:***

* Teljesítettük a könyvvizsgálatra vonatkozó megbízási szerződésben rögzített kötelezettségeinket, amelynek megfelelően a mi felelősségünk volt a nyitómérleg számviteli előírásokkal összhangban történő elkészítése és bemutatása, valamint meggyőződésünk, hogy a nyitómérleg megbízható és valós képet adnak a cég nyitó mérleg-adatairól. A számviteli törvényben foglalt alapelveket következetesen alkalmaztuk a nyitómérleg elkészítése során is.
* Felelősségünk az olyan belső kontroll kialakítása és működtetése, amelyet a vezetés és az irányítással megbízott személyek szükségesnek határoznak meg ahhoz, hogy lehetővé tegye olyan nyitómérleg készítését, amelyek nem tartalmaznak akár csalásból, akár hibából eredő lényeges hibás állítást.
* A számviteli becslések – beleértve a valós értéken értékelt számviteli becsléseket is – készítése során általunk alkalmazott jelentős feltételezések ésszerűek. A nyitómérleg készítése során tett jelentősebb becslések a Társaság pénzügyi kimutatásaiban megfelelően kerültek bemutatásra.
* Amennyiben léteztek a Számviteli törvénnyel összhangban, megfelelően történt a kapcsolt vállalkozások és kapcsolt felek közötti viszonyok és ügyletek elszámolása és közzététele, ideértve az ilyen ügyletekkel kapcsolatos követeléseket vagy tartozásokat, az értékesítések, beszerzések, hitelek, átruházások és pénzátadások összegét, a lízingszerződéseket, valamint a szóbeli és írásbeli garanciákat.
* Meggyőződésünk szerint a nem helyesbített hibás állítások – amelyeket Önök a könyvvizsgálatuk során feltártak és beazonosítottak –, valamint ezek hatásai sem önmagukban, sem összességükben nem lényegesek a nyitómérleg egésze szempontjából. A nem helyesbített hibás állítások listája, ha voltak ilyen hibák, mellékletként csatolva van a jelen teljességi nyilatkozathoz.
* Elismerjük felelősségünket, hogy a Társaság teljesítse az általános forgalmi adó bevallással, a társasági adó bevallásával, a munkavállalók személyi jövedelemadójának levonásával, a társadalombiztosítási járulékokkal, valamint egyéb adókkal és illetékekkel kapcsolatos kötelezettségeit, továbbá megerősítjük, hogy legjobb tudomásunk szerint a mai napig minden ilyen jellegű bevallást a Társaság rendben elkészített és beadott (ide nem értve az adózással kapcsolatban a könyvvizsgálat által feltárt hibákat, amelyeknek az adóhatósággal való utólagos elszámolásáért és rendezéséért a Társaság vezetése felel).
* Nincs tudomásunk bárminemű egyéb – a nyitómérlegben nem szereplő – lényeges tartozásról vagy követelésről, amely jelentősen befolyásolná a cégünk pénzügyi helyzetét.
* Kijelentjük, hogy a jelen teljességi nyilatkozat tétel napjáig tett áttekintésünk és felmérésünk alapján nem azonosítottunk olyan eseményeket vagy feltételeket, amelyek önmagukban vagy együttesen olyan lényeges bizonytalanságot jeleznének, amely jelentős kétséget vethetne fel a nyitómérleg hitelessége terén.

***A rendelkezésre bocsátott információkkal kapcsolatban kijelentjük:***

* Megadtuk Önöknek az alábbiakat:
  + hozzáférést valamennyi olyan információhoz, amelyek tudomásunk szerint a nyitómérleg elkészítése szempontjából relevánsak, mint például a nyilvántartások, dokumentumok, valamint egyéb anyagok;
  + további információkat, amelyeket a könyvvizsgálat céljára kértek tőlünk; továbbá
  + korlátlan hozzáférést a gazdálkodó egységnél lévő olyan személyekhez, akiktől Önök szükségesnek tartották könyvvizsgálati bizonyíték beszerzését.
* Valamennyi ügylet rögzítése megtörtént a számviteli nyilvántartásokban, és azokat a nyitómérleg tartalmazzák. A nyitómérlegben nincsenek jelentős tévedések és nem kerültek jelentős tételek sem kihagyásra. A nyitómérleg minden olyan információt tartalmaznak, amelyek a Társaság pénzügyi, vagyoni és jövedelmi helyzetének megbízható és valós bemutatásához szükségesek a Számviteli törvény szerint, valamint tartalmazzák azokat a bemutatandó információkat is, amelyeket a Társaságra vonatkozó más törvények és jogszabályok előírnak.
* A belső ellenőrzést érintően minden tudomásunkra jutott hiányosságról tájékoztattuk Önöket.
* Közöltük Önökkel azon kockázat általunk való felmérésének nemleges eredményeit, hogy a nyitómérleg csalás következtében lényeges hibás állításokat tartalmazhatnak. A felméréseket az alábbiakban felsoroltak részvételével hajtottuk végre:
* vezetés
* a belső ellenőrzésben fontos szerepet játszó munkatársak, vagy
* mások, akik esetében a csalásnak lényeges hatása lehetett a nyitómérlegre.
* Közöltük Önökkel minden a gazdálkodó egység pénzügyi kimutatásait érintő, munkavállalók, korábbi munkavállalók, elemzők, szabályozók vagy mások által tett, csalásra vagy vélt csalásra vonatkozó állítással kapcsolatos információt, és azt a megállapításunkat, hogy a pénzügyi kimutatásaink mentesek a csalásból és vélt csalásból fakadó lényeges hibás állításoktól.
* Amennyiben előfordultak közöltünk Önökkel minden ismert jogszabályi és szabályozási meg nem felelést vagy vélt meg nem felelést, amelynek hatásait figyelembe kellene venni nyitómérleg elkészítésekor vagy a nyitómérlegben nyilvánosságra kellene hozni, vagy amely várható veszteség alapja lehetne.
* Kijelentjük, hogy a felettes hatóságoktól, vagy tulajdonosoktól nem érkezett olyan visszajelzés, amely szerint pénzügyi számviteli beszámolási gyakorlatunk nem lenne megfelelő, vagy olyan hiányosságok mutatkoznának benne, amelyek jelentős hatással lehetnének a nyitómérlegre.
* Kijelentjük, hogy a Társaság minden szempontból teljesítette azon szerződéses megállapodásait, amelyek nem-teljesítés esetén jelentős hatással lennének a nyitómérlegre.
* Amennyiben léteztek közöltük Önökkel a Társaság Számviteli törvényben, vagy más jogszabályban meghatározott kapcsolt vállalkozások, vagy kapcsolt feleinek azonosító adatait, valamint mindazokat a kapcsolt felek közti viszonyokat és ügyleteket, amelyekről tudomásunk van. A számviteli nyilvántartások, mint a nyitómérleg elkészítésének alapja, pontosan és megbízhatóan, megfelelő részletességgel tükrözi a Társaság Számviteli törvényben meghatározott kapcsolt vállalkozásokkal, vagy kapcsolt felekkel megvalósult ügyleteit*.*
* A nyitómérleg tartalmazza a Társaság összes olyan készpénz és bankszámla egyenlegét, valamint a tárgyi eszközöket és immateriális javakat, amelyről tudomásunk van. A Társaság megfelelő jogcímmel rendelkezik a tulajdonában lévő összes eszközre és nincsenek olyan jelentős következményekkel járó jelzálogok, biztosítékok vagy egyéb terhelések a Társaság egyetlen eszközén sem, amelyek ne lennének bemutatva a nyitómérlegben vagy a kiegészítő mellékletben.
* Nincsenek a Társasággal szemben olyan nem érvényesített igények, amelyek Társaságunk jogi képviselőjének véleménye szerint érvényesíthetők lennének.
* Nincs olyan tervünk vagy szándékunk, amelyet nem hoztunk volna tudomásukra, és amely lényegesen befolyásolná eszközeink és forrásaink besorolását vagy könyv szerinti értékét.
* Nem merültek fel olyan jelentős kérdések, amelyek szükségessé tennék a nyitómérleg utólagos korrekcióját.
* A Társaság vezetésének, illetve az irányítással megbízott személyeknek nincs tudomása olyan eseményekről, amelyek a Pénzmosás és a terrorizmus finanszírozása megelőzéséről és megakadályozásáról szóló hatályos törvényben meghatározott visszaélések fogalmát kimerítenék.
* Jelen nyilatkozat megtételének időpontjáig nem jutott tudomásunkra semmiféle olyan ügy vagy eset, amely jelentős hatással lehetne a nyitómérlegre és az azokkal kapcsolatban közzétett információkra. Nincs ismeretünk olyan tényről, amely lényeges, kedvező vagy kedvezőtlen, változást idézett vagy idézhet elő a Társaság pénzügyi helyzetében vagy tevékenysége eredményében.
* Megerősítjük, hogy felmértük és értékeltük a mérleg fordulónapját követően a jelen nyilatkozatunk kiadásának az időpontjáig tartó időszakban bekövetkezett COVID-19 járványügyi helyzet hatását – figyelembe véve az ezzel összefüggésben meghozott kormányzati és egyéb intézkedéseket – is, a Társaság pénzügyi- és vagyoni helyzetére, valamint jövőbeni működőképességére.  Ennek az értékelésnek az eredményeiről tájékoztattuk Önöket, és ahol relevánsnak tartottuk, biztosítottuk, hogy az esetleges jelentős hatások megfelelően bemutatásra kerüljenek a nyitómérlegben.

**Elektronikus aláírók személyét lásd az időbélyegen, vagy a csatolmányon.**